Ne gerdûndan sitem çekdim ne ahterden melâlüm var

İkilikden bugün ferdem ne hasm u ne cidâlüm var

İki âlem bugün müstağrak-ı envârım olmuşdur

Sipihr-i dilde doğmuş âfitâb-ı bî-zevâlüm var

Duyaldan küfr-i zülfünden eser âr itdüm îmândan

Sana tâ kim gönül virdim hayâtumdan melâlüm var

Virürsem kâse-i hurşîd-i nûr-efşâna nâ-merdem

Elimde derd-i yâr ile pür olmuş bir sifâlüm var

Suhan şehbâzıyam murgân-ı kudsîler şikârumdır

Kanâ’atle tecerrüdden Hayâlî perr ü bâlüm var

Bizüz ṭarḭḳ-i fenā sāliki ilāhḭler

Gedā-yı ʿālemiken reşk-i pādişāhḭler

Benem o salṭanat-ı faḳr-ı şāhḭ kim oldı

Ḳapumda iki cihān begleri sipāhḭler

Felekde kevkebe-i mihr ü māha ben virdüm

Dirüm ḫarḭdelerümdür deñizde māhḭler

Zamîr-i rûşenimizden yakar çerâğını mihr

Ne bâk sâye-veş olduksa rû-siyâhîler

Hayâlî dîde-i hurşîde kuhl ola gerdim

Bana dönüp nazar eylerse hâk-i râhîler

Gülşende cûy eşk-i revânımdan oy verir

Her andelîb ah ü fegânımdan oy verir

Gûyâ olup ceresleri ol şeh-süvârımın

Uşşâka derd-i aşkı zebânımdan oy verir

Açtı surâhî kulkulü bezm içre gönlümü

Dolsa neşât ile nola cânımdan oy verir

İçsem aceb mi ravzada tanbûr ilen meyi

Her târı bana mûy-ı miyânımdan oy verir

Zincîri ey Hayâlî cünûn ehlinin bana

Gîsû-yı yâr-ı gonca-dehânımdan oy verir